STARVIÐ Á Formula uppliva vit øktan eftirspurning eftir okkara tænastum, bæði í Føroyum og uttanlands. Í hesum sambandi hava vit tørv á OutSystems mennara. Á Formula er tað úrslitið, sum telur. Starvið gevur tær góðar møguleikar at arbeiða við nýggjastu tøknini. Harafturat fært tú spennandi avbjóðingar við skiftandi uppgávum í einum góðum arbeiðsumhvørvi í tøttum samstarvi við dugnaligar starvsfelagar. TÍNIR FØRLEIKAR Tað er ein fyrimunur, um tú hevur staði skeið í OutSystems menning og hevur nakað av royndum við OutSystems, men tað er ikki eitt krav. Tú hevur viðkomandi fakliga útbúgving og royndir við menning av KT-skipanum. Hartil hevur tú royndir við C #, ASP. NET, JavaScript, HTML 5, CSS3 ella tilsvarandi tøkni. Tað er ein fyrimunur, um tú hevur royndir við menning av appum til fartelefonir. Tú er skipaður í tínum arbeiði, og tú ert vanur at arbeiða við samansettum uppgávum. Tú dugir at skipa tær í smærri eindir, ið verða loystar við atliti til heildina. Á Formula eru persónligu førleikarnir eins týðandi og teir fakligu. Tú er fyrikomandi og hevur lætt við at tosa við fólk. Tú kennir tínar styrkir og dugir at geva tær víðari. Somuleiðis kennir tú tínar avmarkingar og dugir at brúka styrkirnar hjá starvsfeløgunum. STUÐLANDI OG STIMBRANDI UMHVØRVI Á Formula er tað úrslitið, sum telur. Fyri at røkka best úrslitunum, er menningararbeiði skipað eftir einum føstum leisti frá staðfesting av tørvi til lidna loysn. Tú verður partur av einum fullfíggjaðum menningartoymi við verkætlanarleiðarum, greinarum, sniðgevum og mennarum. Her sleppur tú at gera tað, tú er best (ur) til. Okkara arbeiðsumhvørvi er stimbrandi og stuðlandi. Vit leggja dent á, at fólk trívast og mennast, og tí skipa vit javnan fyri tiltøkum, sum styrkja samanhaldið. Tað ger, at miðal starvsaldurin á Formula er 9 ár, ið er long tíð innan KT-vinnuna. Vit leggja dent á persónliga og fakliga menning, og bjóða viðkomandi eftirútbúgving. Tú fær eina kappingarføra løn, sum verður ásett eftir royndum og útbúgving. UMSÓKN Umsókn, lívsrensl (CV) og viðkomandi skjøl skulu verða okkum í hendi í seinasta lagi hósdagin 12. august 2020. Tú fært nærri upplýsingar um starvið við at venda tær til Gert Joensen, deildarleiðara, á telefon 344098. Umsóknarfreistin er hósdagin 12. august 2020. Á Formula vita vit, at vitan tryggjar besta úrslitið. Vit liva av vitan og raðfesta tað fremst av øllum. Okkara starvsfólk hava dagførda útbúgving á altjóða støði, og alt okkara virksemið er skipað í serdeildir. Formula er eitt fíggjarliga trygt virki við høgari eginfígging, og vit eftirmeta áhaldandi okkara virksemi, bæði umvegis búskaparlig úrslit og starvsfólka- og kundanøgdsemiskanningar.